Imtella' Jannar 2, 2021 - Aġġornata 2 Ta' Jannar, 2021 12:05pm L-Iran jidher li ser jerġa' jisfida u ser iżid l-ipproċessar tal-Uranju b'20%. L-aġenzija internazzjonali dwar l-armamenti nukleari tan-Nazzjonijiet Magħquda (UN) sostniet li l-Iran qed jerġa' jikser il-ftehim internazzjonali. Dan l-ammont huwa 'l bogħod ħafna minn dak neċessarju biex l-Iran ikun jista' jiżviluppa bombi nukleari, iżda l-biża' tal-komunità internazzjonali baqgħet tippersisti, tant li fl-2015 kien intlaħaq ftehim biex l-ipproċessar tal-Uranju mill-Iran ma jaqbiżx l-4%. Kien il-President Donald Trump li ħareġ mill-ftehim li kien sar mal-Iran u reġa' impona diversi sanzjonijiet fuq dan il-pajjiż, iżda r-Renju Unit, Franza, il-Ġermanja, ir-Russja u ċ-Ċina qed jittamaw li dan il-ftehim jerġa' jingħata l-ħajja.